Politikerne i magistraten er enige om at bruge 17,5 millioner i tilskud til DGI's landsstævne i juli 2017. Samtidig forudsætter man, at DGI tilsætter et tilsvarende beløb. - Vi synes selv, at Aalborg har meget at byde på, vi har mange faciliteter, og vi vil forsøge at lave det som et bystævne, hvor den nye havnefront bliver taget i anvendelse, siger borgmester Henning G. Jensen (Soc. Dem.) til NORDJYSKE. På den måde er Aalborg i direkte konkurrence om værtsskabet med Frederikshavn og Hjørring.

Opsummering:
Det har aldrig været holdt i Nordjylland før, men nu vil Aalborg være vært for DGI's landsstævne i 2017.